અમદાવાદઃ શહેરના જુદા જુદા વિસ્તારમાં અાત્મહત્યાના ત્રણ બનાવ બન્યા છે. જેમાં બે વ્યક્તિએ ઝેર પી લઈ અને એક મહિલાએ ગળાફાંસો ખાઈ જીવન ટૂંકાવી નાખતા પોલીસે અા અંગે ગુના દાખલ કરી અાગળની કાર્યવાહી હાથ ધરી છે. અા અંગેની વિગત એવી છે કે બાપુનગર વિસ્તારમાં ઈન્ડિયા કોલોની ખાતે અાવેલ કૃષ્ણનગર સોસાયટીમાં રહેતા નંદકિશોરભાઈ ભાવસારે ઝેરી ફિનાઈલ પી અાત્મહત્યા કરી હતી. જ્યારે માધુપુરામાં અાવેલ જશરાજ હોટલમાં ઊતરેલા નવસારીના રાકેશ બાબુભાઈ સઘવી નામના યુવાને અગમ્ય કારણસર ઝેરી દવા પી અાપઘાત કર્યો હતો. અા ઉપરાંત નિકોલમાં અાવેલી દલવાડી છોટાલાલની ચાલીમાં રહેતી સરિતા શ્રીકાંત પટેલ નામની મહિલાએ માનસિક બીમારીથી કંટાળી જઈ પોતાના ઘરમાં જ ગળાફાંસો ખાઈ અાત્મહત્યા કરી હતી.